(Zero Day: เจาะระบบโลกสะเทือน)
โมนิก้า คิดเดอร์ถูกพบเป็นศพในห้องขัง ภายในชั่วโมงที่ผ่านมา คาดว่าเป็นการฆ่าตัวตาย
การหักมุมครั้งสุดท้ายที่ไม่ธรรมดาในวันที่...
คนทั้งประเทศได้รู้ว่า
หนึ่งในนักธุรกิจที่ประสบความสําเร็จที่สุด
อยู่เบื้องหลังการโจมตีที่เลวร้ายที่สุด ในประวัติศาสตร์ของประเทศ
เชื่อว่าเธอเป็นผู้วางแผน การโจมตีครั้งใหญ่เมื่อซีโร่เดย์
ซึ่งเป็นการตอบโต้ที่...
ยกคําพูดจากแหล่งข่าวในเอฟบีไอ ที่มีส่วนร่วมในการสืบสวน
ได้ครับ
"ทางสํานักงานเป็นกังวล เรื่องวาทกรรมสุดโต่งของคิดเดอร์
ในช่วงหลายสัปดาห์ก่อนซีโร่เดย์"
คําอธิบายเดียวที่ฉันคิดออกคือ
คืนนี้คิดเดอร์เลือกที่จะจบชีวิตตัวเอง
เพราะเธอได้ข้อสรุปว่า มีหลักฐานมัดตัวเธอจนดิ้นไม่หลุด
- ฉันคิดว่านี่เกือบจะเป็นคําสารภาพ... - ใช่ฝีมือเราหรือเปล่า
- ใช่หรือเปล่า - เราเหรอ
เราไม่ได้ทําอะไรเลย
แล้วคุณเพิ่งมากังวล ตอนที่อีออทิสติกโรคจิตตายเนี่ยนะ
เพิ่งออกจากกะลาหรือไง
ให้ตายสิ
จะดีต่อเรามากกว่าถ้าการสืบสวนจบที่เธอ
ช่วยหุบปากได้ไหม เจอร์รี่
ขอร้องล่ะ พวกคุณคิดจริงๆ เหรอว่าจะมีใครเชื่อ
ว่าเรื่องนี้จบแค่โมนิก้า คิดเดอร์
เธอมีช่องทางและเหตุจูงใจที่จะลงมือ เธอทําตามที่ถูกกล่าวหาจริงๆ
เดี๋ยวส่วนที่เหลือ ก็กลายเป็นความจริงเอง มันก็แค่นั้น
มันไม่ใช่ความจริง พ่อฉันไม่เชื่อแน่
- คุณรู้อะไรมา - ฉันรู้จักเขา
ขอแค่มีปมที่ยังคาใจ เขาก็จะกัดไม่ปล่อย
- เราเอาอยู่น่า - เราเคยเอาอยู่ด้วยเหรอ
คุณบอกว่าจะหยุดระบบแค่หนึ่งนาที
มอบอํานาจเหมาะๆ ให้คนเหมาะๆ สักสองสามเดือน
แล้วประเทศก็จะกลับเป็นปกติก่อนวันคริสต์มาส
คุณพูดผิดทุกเรื่องเลย
ผมยอมรับว่ามันไม่เป็นไปตามแผน
แต่มันก็เป็นไปแล้ว
เราต้องจําเป้าหมายของเราให้ดี
เราจะกําจัดกลุ่มการเมืองสุดโต่งทั้งสองฝั่ง
เปิดเผยจุดอ่อนที่คนเข้าใจผิดว่าเป็นอิสรภาพ
ฟื้นฟูความเชื่อมั่นที่สั่นคลอน ในการปกครองของพวกเรา
และถึงแม้ว่าพ่อคุณ จะพยายามทําให้ทุกอย่างพังพินาศ
เราก็ใกล้จะทําตามเป้าหมายได้ครบทุกข้อแล้ว
เราแค่ต้องหายใจเข้าลึกๆ
พอถึงพรุ่งนี้ ก็จะไม่มีปมให้แก้อีกต่อไป
- เราจัดการเรียบร้อยแล้ว - จัดการ เหมือนโมนิก้า คิดเดอร์
เราต้องสารภาพ
ขืนทําอะไรมากกว่านี้ ทุกอย่างจะแย่ลงอีก
ผมขอเตือนคุณนะ อเล็กซ์ งานนี้เรามีหุ้นส่วน
และคุณคงไม่อยากรู้ว่า พวกเขาคิดยังไงกับการสารภาพ
ผมรู้ว่าคุณลําบากใจ พวกเราก็เหมือนกัน
แต่เราต้องทําให้สําเร็จเพื่อคนอเมริกัน
ผมจะเรียกรถมาพาคุณกลับบ้าน
ไม่
ไม่ต้อง ฉันกลับเองได้
เราเพิ่งทราบจากแหล่งข่าวในเอฟบีไอ
ผมจะยกคําพูดเขา เพราะผมอยากพูดให้ถูก
"ทางสํานักงานเป็นกังวล เรื่องวาทกรรมสุดโต่งของคิดเดอร์
ในช่วงหลายสัปดาห์ก่อนการโจมตีซีโร่เดย์
โดยเธอมักกล่าวถึงความกังวล เกี่ยวกับข้อเสนอในการควบคุมแพน็อปพลี..."
มันดับไปนานแค่ไหน
ก็หาคนที่ทําหน้าที่ดูแลกล้องในห้องขังสิ
เขาอยู่นี่ค่ะ
ฉันจะเปิดลําโพงนะคะ คุณเพนนิงตัน
ว่ามา
พอเข้าไปในระบบของแพน็อปพลี เราเห็นเลยว่าคิดเดอร์ดัดแปลง
งานของเอ็นเอสเอ และแพร่มัลแวร์เป็นวงกว้างได้ยังไง
มือถือในอเมริกา 80 เปอร์เซ็นต์ มีแอปของคิดเดอร์
พวกเขาเลยปล่อยบั๊กผ่านการอัปเดตอัตโนมัติ
จากนั้นมันก็แพร่ไปยังอุปกรณ์ทุกเครื่องที่ติดต่อด้วย
ไม่ว่าจะทางบลูทูธ ยูเอสบี อะไรก็ตาม
ตัวโค้ดมีความซับซ้อนเป็นพิเศษ
มันมีเอไอที่ทําให้มัลแวร์เรียนรู้ ระบบปฏิบัติการใหม่ๆ ได้
เธอทําเรื่องทั้งหมดนี้ด้วยตัวคนเดียวได้ไหม
เธอมีความชํานาญทางเทคนิค
และได้รับความช่วยเหลือจากลูกน้องที่ภักดีบางคน
- ไม่ต้องสงสัยเลยว่าเธอทําได้ - ผมไม่ได้หมายถึงเรื่องนั้น
ไม่มีเหตุผลให้สงสัยว่า เรื่องนี้มีอะไรมากกว่าที่เห็น
มหาเศรษฐีโรคจิต ไม่พอใจที่โดนลุงแซมยึดของเล่น
ก็เลยพังบ้านทั้งหลัง
แล้วก็ประจวบเหมาะที่เธอแขวนคอตาย ก่อนที่ใครจะทันได้ถามอะไร
- โทรมารายงานความคืบหน้าทุกชั่วโมง - ครับ ท่าน
ดูเหมือนทุกคนจะเห็นด้วยกับข้อสันนิษฐานนี้นะ
เมื่อคืน คุณบอกว่าเธอฉลาดเกินไป
ฉลาดเกินกว่าจะเสี่ยงกับอะไรแบบนี้ ใช่
อเล็กซ์โทรมา
- แม่คะ - พ่อของลูกก็อยู่ด้วย
หนูจะไปหาที่บ้าน หนูต้องคุยกับแม่ แล้วก็พ่อด้วย
- เกิดอะไรขึ้น ลูกสบายดีไหม - หนูสบายดีค่ะ
หนูสบายดี ไว้เจอหน้าแล้วหนูจะอธิบายให้ฟัง
ระวังตัวด้วย
อเล็กซ์
หนึ่งนาทีแล้ว
- ครั้งนี้ทุกอย่างไม่กลับเป็นปกติ - ท่านครับ คุณผู้หญิง
เราเอารถมารอหน้าบ้านแล้ว ผมเกรงว่าเราจะต้องพาพวกคุณไปที่อื่น
พูดบ้าๆ เดี๋ยวเครื่องปั่นไฟก็ทํางานแล้ว
มีคําขู่ครับ
ผมกําลังจะมาแจ้ง แต่ดันเกิดเรื่องซะก่อน
เป็นคําขู่ว่าจะโจมตีที่นี่โดยเฉพาะ
- คําขู่แบบไหน - หัวรุนแรงครับ
ฝูงชนข้างนอกเริ่มบ้าคลั่งแล้ว
เซ็นเซอร์จับความเคลื่อนไหว กล้อง ทุกอย่างดับหมด
ต่อให้ไฟติดก็ไม่มีอะไรรับรองว่า มันจะทํางาน เราต้องไปจากที่นี่ครับ
ไปกันเถอะ
สถานีรับสัญญาณหยุดทํางาน
- ได้อะไรบ้าง - เราโดนโจมตีทุกระบบ
โครงข่ายไฟฟ้า สัญญาณมือถือ องค์การบริหารการบิน ขนส่งมวลชน
ขอบเขตและขนาดเท่ากัน แต่คราวนี้เป็นนาน
คราวนี้ไม่เหมือนคราวก่อน เรารู้แล้วว่าบั๊กนี่ทํางานยังไง
- ดูแพตช์ใหม่ไปถึงไหนแล้ว - เพิ่งเริ่มค่ะ
อัปเดตล่าสุด ทีมต้องใช้เวลาอย่างน้อยหนึ่งวัน
- พวกเขามีเวลาหนึ่งชั่วโมง - ท่านคะ
ไม่ต้องแก้ทุกระบบ แค่ไฟฟ้า ทําให้ไฟติดก่อน
แล้วค่อยแก้ระบบขนส่ง
เราจะแก้ปัญหาด้วยวิธีแบบดั้งเดิม
แก้ไปทีละจุด
ทางนี้ครับ
คุณมีแผนยังไง
สถานที่ปลอดภัยที่อยู่ใกล้ที่สุด
ฐานฝึกกองกําลังป้องกันชาติ ในคอร์ตแลนด์ ขับรถ 20 นาทีครับ
เราจะฝ่าไปเหรอ
เราไม่มีทางเลือกครับ
ระวังด้วย
เอาล่ะ เปิดทางด้วย ทุกคน
อเล็กซ์
เราจะตามหาเธอ
อย่ายืนขวางทางรถ
- เปิดประตู - เปิดประตู
- เตรียมแก๊สน้ําตา - ไม่ ห้ามใช้แก๊สน้ําตา
ห้ามใช้แก๊สน้ําตา
ป้องกันพื้นที่ไว้
ป้องกันไม่ไหว พวกเขากําลังฝ่าเข้าไป
- ทุกคน ป้องกันพื้นที่ไว้ - ไม่ไหวครับ พวกเขาเข้าไปแล้ว
- ขับต่อไป - อย่าชนพวกเขานะ
- เราต้องฝ่าไปครับ - อย่านะ ทอม
แค่ขวดน่ะ
เราไม่เห็นพวกคุณเลย ออกไปได้ไหม
ไปตายซะ
ถอยไป
ทุกคน หลบไป
หยุดนะ เฮ้ย
- เอาเลย - เฮ้ย
ได้ตัวแล้ว
สวัสดี จอร์จ
พรินซ์ 594 ยืนยัน เปลี่ยน
พรินซ์ 594
พรินซ์ เอ็มเม็ตต์ เคลลี่เกษียณแล้ว เปลี่ยน
พรินซ์ ได้ยินไหม
ยืนยัน เอ็มเม็ตต์ เคลลี่เกษียณแล้ว เปลี่ยน
จะเริ่มเก็บกวาดต่อ เปลี่ยน
ได้ เปลี่ยน
ดูเหมือนพวกนั้นจะเชื่อนะ
คุณตายแล้ว
อย่างน้อยก็ในตอนนี้
ไว้เรามีไฟใช้เมื่อไหร่
เราจะปล่อยข่าวในโซเชียลมีเดีย ลงวิดีโอเบลอๆ
ซีไอเอไม่ได้รับอนุญาตให้ ดําเนินการบนแผ่นดินสหรัฐฯ
ครั้งนี้ผมจะทําเป็นไม่เห็น
คุณมาทําอะไรที่นี่
ตอนที่คุณจับคิดเดอร์ ผมคิดว่าถึงเวลาที่เราจะคุยกันอีกรอบ
ดีนะที่ผมมา
เอาเป็นว่า
ผมกับประธานาธิบดีมิทเชลล์ เป็นห่วงคุณและความปลอดภัยของคุณ
เรามีเหตุผลให้เชื่อว่า
มีคนในรัฐบาลที่รู้เห็นเป็นใจกับแผนซีโร่เดย์
พวกระดับสูง
ดรายเออร์เหรอ
เราคิดว่าเป็นไปได้
พวกมันมีกันกี่คน มีใครอีกบ้าง
เราก็ไม่แน่ใจ
แต่มีมากพอจะทําให้เราไม่กล้าสืบด้วยวิธีปกติ
ต้องให้คนนอกอย่างคุณสืบให้
บอกตามตรงนะ ผมเริ่มคิดว่าเราทําพลาดครั้งใหญ่
ที่แลงลีย์ ผมพยายามบอกเรื่องนี้กับคุณ แต่เหมือนคุณไม่ได้ยินผมเลย
แล้วตอนแถลงข่าว คุณก็ดันพูดถึงโพรเทียสอีก
หลังจากวาเลอรี่มาหาผม ผมถึงเริ่มปะติดปะต่อได้
จอร์จ
ถ้ามีคนใช้โพรเทียสกับคุณ ขอให้รู้ว่าไม่ใช่เรา เราไม่เคยทําแบบนั้น
ผมรู้
ไม่กี่ชั่วโมงต่อจากนี้คือจุดตัดสิน
ผมต้องรู้ว่าคุณไหวไหม จอร์จ
ลิลลี่ ขึ้นห้อง
- มีอะไรคะ แม่ - ไปๆ
สวัสดี
คนพวกนี้จะปกป้องเรา แต่เราต้องเข้าไปข้างใน
จอร์จล่ะ
รอสักครู่ครับ
อีกแค่ไม่กี่ช่วงตึก ผมว่าเราเดินไปดีกว่า
- ได้ - แล้วผมจะตามไปครับ
ไป
ใช่ครับ เราจะลงแพตช์ไฟฟ้าในเร็วๆ นี้
- หวังว่าจะไม่เกินหนึ่งชั่วโมง - โอเค ลําดับต่อไปคือระบบสื่อสาร
ข้อมูลที่เชื่อถือได้จะลดความตื่นตระหนก เราต้องบอกทุกคนว่าความช่วยเหลือกําลังมา
ท่านครับ เรื่องนั้น...
มีการสื่อสารทางวิทยุ
ที่อ้างว่าเกิดอะไรขึ้นกับประธานาธิบดีมัลเลน
ไฟฟ้า ตามด้วยสื่อสาร
ดูแลให้ทีมมีสมาธิด้วย
ขอบคุณ แดเนียล
- ผมขึ้นไปด้วยได้นะ - ไม่เป็นไร ฉันแค่จะหยิบของ
- แล้วฉันจะไปอัพสเตท - ผมจะรอตรงนี้
ขอบคุณ
พระเจ้า...
ลูกมีเรื่องจะบอกพ่อ
แต่พ่อคิดยังไงมันก็ไม่สมเหตุสมผล
โอเค
เรา...
เราพยายามแก้ไขสิ่งที่เป็นอยู่
เรา เรานี่ใคร ลูกกับดรายเออร์เหรอ
ไม่ใช่แค่ดรายเออร์
ตอนที่เขามาหาหนู เขาก็มีสมาชิกสภาเป็นพวกสิบกว่าคนแล้ว
- จากทั้งสองพรรค - พวกเขาเป็นต้นคิดเหรอ
คิดเดอร์
เธอบอกว่าเธอทําให้คนกลัวได้
แค่นาทีเดียว เธอจะเตือนสติทุกคนว่า เราอ่อนแอแค่ไหน
เราเปราะบางแค่ไหน และมันเข้าท่า ใช่ มันเข้าท่า
เพราะถ้าเราเตือนคนอื่นว่า อะไรคือสิ่งที่สําคัญจริงๆ
พวกเขาอาจจะเลิกสนใจเรื่องไร้สาระ เรื่องบ้าบอและคําโกหกทั้งหลาย
แล้วเราจะได้กลับมาฟังกันอีกครั้ง
เราเลยปล่อยให้มันเกิดขึ้น เพราะมันส่งสารแทนเรา
มันส่งสารได้ดียิ่งกว่าที่เราจะทําได้
แต่หนูไม่รู้ว่าจะมีคนตาย หนูไม่...
โอเค
ลูกเลยคบหาสมาคมกับโรเบิร์ต ลินดอน
ไอ้ลินดอนเป็นกาฝาก หนูไม่รู้ว่าลินดอนเกี่ยวข้องกับเรื่องนี้
ลองคิดดูสิคะ
ครั้งล่าสุดที่ประเทศนี้ แก้ปัญหาได้น่ะมันเมื่อไหร่ เมื่อไหร่คะ
เราไม่ได้ผ่านกฎหมายแม้แต่ฉบับเดียว ภายใน 18 เดือนที่ผ่านมา
พ่อต้องไม่เชื่อแน่ว่าดรายเออร์บอกว่า เขายินดีให้ความร่วมมือเรื่องไหนบ้าง
ถ้าเขาไม่ต้องกังวลว่า พวกบ้าในพรรคของเขาจะเล่นงานเขา
เรื่องมันเลยเถิด
ตอนที่มิทเชลล์ให้พ่อคุมคณะกรรมการ พวกเราติดแหง็ก
- นี่ไม่ใช่ทางออก - เราเสี่ยงครั้งใหญ่...
เพื่อเปลี่ยนสิ่งต่างๆ ให้ดีขึ้น
ใช่ เปลี่ยนสิ่งต่างๆ ให้ดีขึ้น
- ถ้าอยากเปลี่ยน เราก็ต้องพยายามสิ - พ่อลองดูรอบตัวสิ
โลกที่พ่อคิดว่าพ่อเข้าใจมันไม่มีอีกต่อไปแล้ว
ส่วนที่แย่ที่สุดคือ หนูเคยคิดว่าพ่อไม่รู้จริงๆ
ไม่รู้ว่าทุกอย่างมันแย่แค่ไหน
แต่หนูคงคิดผิด หนูคิดว่าพ่อรู้
- พ่อรู้และไม่อยากยอมรับ - ทุกอย่างมันก็แย่มาตลอด
- ไอ้การทําตัวเหนือกว่าคนอื่น... - เราพยายามแก้ไขมัน
มันก็แค่ข้ออ้าง พ่อจะได้ไม่ต้องทําเรื่องสกปรก
นั่นคือความจริง พ่อจะได้ไม่ต้องช่วยใครจริงๆ
พูดมันง่ายกว่าทํา
พ่อไม่ต้องแก้ปัญหาจริงๆ
- พ่อแก้ปัญหา - ไม่จริง
- พ่อทําสิ่งที่พ่อรู้ว่าถูกต้อง - พ่อควรทําให้มากกว่านี้
ลูกทําเหมือนทุกอย่างเรียบง่ายเกินจริง
- บางทีเราทุกคนน่าจะทําให้มากกว่านี้ - ลูกพูดถูก แต่เราทําเต็มที่แล้ว
หนูเข้าใจแล้ว โอเคไหม หนูเข้าใจแล้ว
บอกมาว่าหนูต้องทํายังไง
บอกมาว่าหนูต้องทํายังไง หนูขอโทษ
ถ้าพ่อบอกว่าต้องทํายังไง หนูจะทํา
- พ่อคะ ขอร้องล่ะ - ได้
หนูสัญญาว่าจะทํา ถ้าพ่อบอกว่าต้องทํายังไง
หนูจะทํา
มาแล้วเหรอ
มาแล้ว
โอเค อย่าเพิ่งเสียสมาธิ
ต่อไปคือระบบสื่อสาร
ขณะที่คณะกรรมการยังพยายามกู้ระบบที่ล่ม
ผู้เชี่ยวชาญด้านไซเบอร์คาดว่า การโจมตีครั้งที่สองนี้เป็นการทิ้งทวนจากคิดเดอร์
เป็นกับดักที่เริ่มทํางานหลังจากเธอตาย
โดยอาจได้รับความช่วยเหลือจาก...
ขอโทษครับ ผมเพิ่งได้รับแจ้ง
เรามีข่าวด่วนและ...
เป็นข่าวร้ายมาก ถ้าเป็นเรื่องจริง
ขณะที่เมืองต่างๆ กลับมามีไฟฟ้าใช้อีกครั้ง
เราได้ข่าวว่า ประธานคณะกรรมการ จอร์จ มัลเลน
ถูกโจมตีใกล้บ้านของตนเอง นอกตัวเมืองนิวยอร์ก
อดีตประธานาธิบดีผู้เป็นที่รัก อาจตกเป็นเหยื่อของการโจมตี
โดยกลุ่มผู้สนับสนุนหัวรุนแรงของอีแวน กรีน ซึ่งทุกคนคงจําได้ว่าเคยถูกควบคุมตัว...
ยังไม่ทราบชะตากรรมของชีล่า มัลเลน อดีตสุภาพสตรีหมายเลขหนึ่ง
ถ้าคุณเพิ่งเปิดดูรายการของเรา
ขณะนี้ อดีตประธานาธิบดี จอร์จ มัลเลน หายตัวไป
และเกรงว่าจะเสียชีวิตแล้ว
ยังไม่ทันไรก็ "เกรงว่าจะเสียชีวิต" แล้ว
- ใช่ - แม่คะ
ลิลลี่ ลูกรัก แม่...
สวัสดีจ้ะ
ฉันชีล่า
เข้ามาสิ นี่เพื่อนของแม่ ชีล่า
เราแค่... กําลังดู...
โจนาธาน คุณคิดว่ายังไงคะ ถ้ารายงานเหล่านี้เป็นเรื่องจริง
ผมไม่ได้เห็นด้วยกับจอร์จ มัลเลนทุกเรื่อง
แต่ไม่มีใครพูดได้ว่าเขาไม่รักชาติ
ถึงเขาจะเกษียณแล้ว แต่ก็ยังกลับมารับใช้ชาติ
ขอโทษนะคะ เรากําลังจะสัมภาษณ์ ประธานสภาฯ ดรายเออร์ มาดูกันค่ะ
- เรื่องอดีตประธานาธิบดีมัลเลน - ท่านประธานสภาฯ
น่าเศร้ามาก น่าสลดใจมาก ถ้าข่าวเหล่านี้เป็นเรื่องจริง
จอร์จ มัลเลนอุทิศตัวให้กับการปกป้องอเมริกา
จากแนวคิดหัวรุนแรงแบบผิดๆ ซึ่งเป็นต้นเหตุของการโจมตีซีโร่เดย์
และดูเหมือนนั่นจะทําให้เขาต้องจบชีวิตลง
ผมกับจอร์จอยู่กันคนละพรรค
เราเถียงกันบ่อยๆ จะเรียกว่าทะเลาะก็ได้
แต่มีเรื่องหนึ่งที่เราเห็นตรงกันเสมอ
นี่คือประเทศที่ยอดเยี่ยมที่สุดในโลก
และเรายินดีทําทุกอย่างเพื่อปกป้องมัน
ผมต้องขอตัวก่อน ท่านประธานาธิบดี เรียกผมไปที่ทําเนียบขาว
- เกิดอะไรขึ้นกับคณะกรรมการคะ - คณะกรรมการจะเป็นยังไงต่อครับ
ผมคาดว่าท่านประธานาธิบดีจะหารือเรื่องนี้กับผม
แต่ตอนนี้ พวกเราทุกคน ควรเอาใจช่วยครอบครัวมัลเลน
และอีกหลายล้านครอบครัว ที่ได้รับผลกระทบจากการโจมตีในคืนนี้
ถ้าจอร์จ มัลเลนถูกลอบสังหารจริง
มันคงเป็นความสูญเสียครั้งใหญ่ และพวกเราคงต้องใช้เวลาทําใจอีกนาน
แต่การตายของเขา
เป็นเพียงหนึ่งในชีวิตที่ดับสูญไป ในสงครามกับศัตรูของเรา
สงครามที่เพิ่งจะเริ่ม
- ขอบคุณ - ทางนี้ครับ
(ไม่รู้จัก)
สวัสดี
พูดได้ซึ้งมาก
คุณกับผมต้องเจอกัน
ซึ่งๆ หน้า
สวยดีนะ
เวลามีแสงไฟ ใช่
คุณกับผม...
ที่จริงเราอยู่ข้างเดียวกันนะ รู้ไหม
ผมรู้แค่ว่าคุณจะต้องติดคุกไปอีกนาน
ถ้าเป็นเมื่อสิบปีก่อนคงใช่
แต่ตอนนี้ ผมไม่แน่ใจเท่าไร
- กบฏยังมีโทษถึงประหารนะ - กบฏสื่อถึงการทรยศ
ทุกอย่างที่ผมทํา ผมทําไปเพราะความภักดี
ความภักดีต่อสิ่งที่คุณอ้างว่าเป็นห่วงอย่างลึกซึ้ง
แล้วคนหลายพันคนที่ตายในการโจมตีล่ะ
คุณผิดคําสาบาน และก่อความเสียหาย ที่ไม่อาจย้อนคืนได้ต่อประเทศนี้
ไม่เลย ผมให้โอกาสมัน เอาตัวรอดเป็นครั้งสุดท้ายต่างหาก
คุณคิดว่าเราเหลือเวลาอีกกี่ปี
คนครึ่งประเทศมัวแต่ละเมอเพ้อพก อยู่กับคําโกหกและทฤษฎีสมคบคิด
ส่วนอีกครึ่งก็ตะโกนเรื่องสรรพนาม และจัดลําดับว่าใครลําบากกว่าใคร
การทําลายประชาธิปไตยไม่ใช่การรักษามัน
การกําจัดมะเร็ง ถือเป็นการทําลายคนไข้หรือเปล่าล่ะ
คุณเป็นคนตัดสินเหรอว่าอะไรคือมะเร็ง
คุณก็รู้ว่าอะไรคือมะเร็ง
พวกชาตินิยมผิวขาว ที่โวยวายว่าตัวเองจะถูกแทนที่
พวกนิยมอนาธิปไตยที่ตะโกนว่า "ล้มล้างตํารวจ"
พวกเพ้อเจ้อที่คิดว่า ผลการเลือกตั้งขึ้นอยู่กับการตีความ
ไม่ต้องพูดถึงตัวตลกอย่างอีแวน กรีน
ที่เผยแพร่แนวคิดอันตราย ทางอินเทอร์เน็ตและทีวีเพื่อเงิน
แล้วคณะกรรมการจะแก้ปัญหาพวกนั้นได้เหรอ
ถ้าใช้อย่างเหมาะสม อํานาจของมันทําได้
ใช้เป็นเวลาสั้นๆ แต่ตรงจุด
ถ้ามิทเชลล์เลือกทางที่เห็นได้ชัด ทางที่ฉลาด
แล้วให้ผมคุมคณะกรรมการ เรื่องนี้ก็คงจบไปแล้ว
พวกเผด็จการก็บอกว่าตัวเอง จะยึดอํานาจแค่ชั่วคราวทั้งนั้นแหละ
แล้วรู้ไหมว่าอะไรที่เหลืออยู่ หลังจากพวกเขาลงจากอํานาจ
สุสานและซากปรักหักพัง เหมือนกันทุกครั้ง
คุณจะตัดสินผมยังไงก็ตามใจ
แต่สิ่งที่ประเทศเราเผชิญอยู่ไม่ใช่อุปสรรคเล็กๆ
มันเป็นเหตุฉุกเฉิน ถ้าเราไม่รีบลงมืออย่างเด็ดขาด เราก็จบเห่
ลูกสาวคุณเข้าใจเรื่องนั้น
ลูกสาวผมทําพลาดมาเยอะ แต่ที่แย่ที่สุดคือการเชื่อใจคุณ
เชื่อว่าคุณคิดถึงอย่างอื่นนอกจากตัวเองกับอํานาจ
ลูกคุณเป็นวีรสตรี ผมรู้ว่าลึกๆ แล้ว เธอคิดยังไงกับผม
แต่เธอยินดีที่จะมองข้ามมันเพื่อประโยชน์ส่วนรวม
เธอเห็นว่าเราทําอะไรได้ถ้าเราร่วมมือกัน
- คุณควรภูมิใจในตัวเธอนะ - โทรหาทนายซะ
บอกเขาว่าคุณกําลังจะถูกจับ
ไม่ใช่คืนนี้
คุณอยากยุบคณะกรรมการ
ยุติเรื่องนี้ แล้วปล่อยให้ประเทศเราตายช้าๆ
ผมห้ามคุณไม่ได้
คุณอาจจะตามืดบอดจริงๆ
แต่สิ่งที่จะเกิดขึ้นคือ
ผมจะวางมือเมื่อหมดวาระ ผมจะบอกให้คนอื่นๆ วางมือด้วย
คุณจับคิดเดอร์ได้แล้ว คุณจะบอกว่าลินดอนมีส่วนร่วมแค่ไหนก็ได้
เพราะเขาจะไม่กลับมาอีก
จบแค่นั้น
- ตัวโกงแพ้ ทุกคนกลับบ้านอย่างมีความสุข - นี่ไม่ใช่การต่อรอง
จริงเหรอ
เพราะ... ถ้าไม่ทําแบบนั้น
ก็เท่ากับคุณเอาเชือกคล้องคอลูกตัวเอง
ก็อย่างที่คุณบอก จอร์จ
กบฏยังมีโทษถึงประหาร
คุณกล้าทําแบบนั้นกับลูกตัวเองเหรอ
ภรรยาคุณจะยอมเหรอ
เรากําลังจะคุยกับโฆษกคณะกรรมการ เมลิสซ่า คอร์นบลาวครับ
ขอบคุณที่เชิญค่ะ
อย่างที่ทุกคนเห็นจากการฟื้นฟูบริการต่างๆ อย่างรวดเร็วหลังการโจมตีครั้งที่สอง
ชาวอเมริกันสามารถวางใจได้ว่า
มัลแวร์ซีโร่เดย์ไม่เป็นภัยคุกคามอีกต่อไป
อดีตประธานาธิบดีมัลเลนจะนําเสนอ รายงานฉบับสุดท้ายของคณะกรรมการ
ในวันพรุ่งนี้
โดยเขาจะกล่าวถึงสิ่งต่างๆ ที่เราทําเพื่อป้องกัน
ความมั่นคงทางไซเบอร์ของประเทศในอนาคต
รวมถึงข้อสรุปเกี่ยวกับผู้ก่อเหตุโจมตี
อรุณสวัสดิ์ครับ เราเพิ่งได้รับโทรศัพท์
วันนี้ ประธานาธิบดีมิทเชลล์จะไปเยี่ยม สถานที่ที่อยู่ระหว่างการฟื้นฟูในเมือง
ดูเหมือนเธอจะอยากแวะมาหาคุณ
- ที่บ้านน่ะเหรอ - ใช่ครับ ประมาณ 11 โมง
เธอไม่ใช่แขกคนเดียวของวันนี้
อีกเดี๋ยวอเล็กซ์จะมาหาฉัน
คุณจะบอกเธอว่ายังไง
เหมือนกับที่คุณบอก คือฉันรักเธอ
ผมหมายถึงเรื่องวันพรุ่งนี้
ฉันจะบอกว่าคุณกินไม่ได้นอนไม่หลับ มาหลายวันแล้ว และฉันไม่รู้อะไรเลย
จอร์จ ไม่ว่าเธอจะเป็นใคร ไม่ว่าเธอจะทําอะไร เราก็เลี้ยงเธอมา
เราต้องรับผิดชอบเหมือนกัน
ฉันจะ... เสียลูกไปอีกคนไม่ได้
ท่านประธานาธิบดี
นรกหน้าตาเป็นแบบนี้เองสินะ
ใช่
นั่งสิ
หวังว่าคุณจะไม่ถือที่ฉันมารบกวน
ที่ทํางานของฉัน ไม่ค่อยสนับสนุนความตรงไปตรงมา
ทั้งจากผู้มาเยือนและคนที่อยู่ที่นั่นสินะ
คุณน่าจะบอกผมให้มากกว่านั้น ตอนที่เราเจอกันครั้งแรก
ก็อาจจะจริง
แต่เวลาเราแบ่งปันข้อมูล
สิ่งที่เราสงสัย สิ่งที่เรารู้
สิ่งที่เราพิสูจน์ได้ สามอย่างนี้ต่างกันมาก
และมันไม่สําคัญเท่ากับ
สิ่งที่ผู้ฟังอยากได้ยิน
คุณคิดว่าคนอเมริกันอยากได้ยินอะไร
คําถามสําคัญในตอนนี้
ฉันได้ยินว่าคณะกรรมการยังเขียนรายงานอยู่
ฉันเดาว่าคุณคงเผชิญกับการตัดสินใจที่ยากลําบาก
คุณก็เลยมาที่นี่เหรอ มาคุมให้ผมตัดสินใจอย่างเป็นกลาง
ที่จริง ฉันมาเพื่อขอโทษ
ใช่ ฉันปิดบังคุณ
แต่ฉันไม่คิดว่ามันจะกลายเป็นเรื่องใกล้ตัวขนาดนี้
ประชาชนไว้ใจให้คุณทําในสิ่งที่ถูกต้อง
ไม่ว่าคุณจะเขียนอะไรในรายงาน มันจะกลายเป็นความจริงสําหรับพวกเขา
ความจริงก็คือความจริง
ก็อาจจะจริง
ครั้งล่าสุดที่คุณพูดต่อหน้าที่ประชุมร่วม
คุณประกาศว่าคุณจะไม่ลงสมัครอีก
ตอนนั้นฉันได้ยินข่าวลือ
ว่าสาเหตุไม่ได้มีแค่เรื่องที่ลูกชายคุณเสียชีวิต
ยังมีเรื่องชู้สาวด้วย
การทําเรื่องไร้หัวคิดแบบนั้น กับหัวหน้าเจ้าหน้าที่ของตัวเอง
แล้วโกหกคนอเมริกัน
ฉันไม่เคยเชื่อเลย
ไม่เลยสักนิด
แต่ต่อมา ฉันก็เริ่มสงสัย
ว่ามันมีอะไรมากกว่าเรื่องชู้สาว
คุณอาจไม่ได้ปิดปากเงียบเพื่อตัวเอง
แต่เพื่อปกป้องผู้บริสุทธิ์
ที่ไม่ควรต้องเจ็บปวด
และฉันเชื่อเรื่องนี้
เพราะความจริง
ก็คือความจริง
แต่มันไม่ใช่สิ่งที่สําคัญที่สุดเสมอไป
มีเรื่องหนึ่งที่คุณบอกฉันและฉันไม่เคยลืม
คุณบอกว่าหน้าที่ของเราคือ การปกครองประเทศในแบบที่มันเป็น
ไม่ใช่แบบที่เราอยากให้เป็น
ถ้าประชาชนรู้ว่ารัฐบาลพัวพันกับเรื่องนี้ขนาดไหน
ในตอนนี้
ประเทศนี้คงไม่รอด
เรามีหน้าที่ต้องปกป้องคนอเมริกัน
บางทีเราน่าจะแบกรับความรู้สึกผิดเพื่อพวกเขา
คุณหยุดการรัฐประหารได้ ถ้าเราโทษคิดเดอร์คนเดียว
คนทั่วไปก็จะไม่รู้เรื่องนั้น คุณรับได้เหรอ
สํานักงานของดรายเออร์ บอกนักข่าวแล้วว่าเขาจะเกษียณ
วางมือตอนที่ยังรุ่ง
ฉันไม่เหมือนคุณ ฉันอยากดํารงตําแหน่งอีกสมัย
และเส้นทางสู่จุดนั้นก็เพิ่งจะเปิดกว้างขึ้น
ยังมีเรื่องดีๆ อีกหลายเรื่องที่ฉันทําได้
เรียนรู้จากความผิดพลาดและแก้ไขมัน
นั่นคือความจริงที่สําคัญที่สุดสําหรับฉัน
อีกสี่ปี
ฉันสัญญาว่าจะมีเวลาสะสางเรื่องที่คั่งค้างอยู่
ขอบคุณ
ท่านประธานสภาฯ
คุณไวต์เซล
นี่มันบริการส่งของระดับสูงชัดๆ
"รายงานการสืบสวน การโจมตีทางไซเบอร์ซีโร่เดย์
ในสหรัฐอเมริกา"
- หนักเอาเรื่องนะ - เชิญค่ะ
ไม่ต้องรีบ
เจ้านายคุณเป็นคนฉลาดนะ
ผมชื่นชมเขามาตลอด
ทีมของมิทเชลล์แนะนําให้ นําเสนอรายงานในการประชุมร่วม
แล้วทั้งสองพรรคก็จะยอมรับผลการสืบสวน
แสดงให้เห็นว่าประเทศกําลังก้าวต่อไป
ผมไม่มีปัญหา
คาดว่าอดีตประธานาธิบดีมัลเลนจะมาที่นี่ก่อน
เพื่อขอบคุณเจ้าหน้าที่ที่ทํางานให้
ก่อนจะมุ่งหน้าไปยังวอชิงตัน
แหล่งข่าวในรัฐสภาที่เห็นสําเนารายงานล่วงหน้า
ยืนยันว่าโมนิก้า คิดเดอร์คือผู้บงการเหตุโจมตี
ยิ่งไปกว่านั้น เราคาดว่ามัลเลนจะเสนอ มาตรการรักษาความปลอดภัยทางไซเบอร์ชุดใหม่
ให้ทางรัฐสภาพิจารณา
ท่านประธานาธิบดี
อรุณสวัสดิ์ค่ะ
ประมาณหนึ่งเดือนก่อน พวกคุณตอบรับคําขอให้มารับใช้ชาติ
และภายในสัปดาห์ที่ผ่านมา ในเวลาแค่ไม่กี่ชั่วโมง
พวกคุณช่วยให้เรารอดพ้นจากหายนะ และช่วยชีวิตคนหลายพันคน
ประเทศนี้และตัวผม
เป็นหนี้บุญคุณพวกคุณอย่างใหญ่หลวง
ขอบคุณ
คาร์ล
- ท่านประธานาธิบดี - รู้สึกยังไงบ้าง
- ยอดเยี่ยมครับ - ดี
ฉันเพิ่มเชิงอรรถอีกสองสามข้อ
ท่านครับ ขออนุญาตถาม
ผมเข้าใจว่าการสืบสวน ค้นพบแง่มุมอื่นๆ นอกเหนือจากนี้
เราจะรายงานตามนี้
ครับ
- เป็นเกียรติอย่างยิ่งครับ - ผมก็เหมือนกัน
- พวกที่แล็บตรวจมันทั้งคืนเลย - ผลล่ะ
เศษซากไม่ทราบที่มา
อาจเป็นอุปกรณ์อิเล็กทรอนิกส์ ที่ติดอยู่กับตัวป้อนอาหาร
อาจเป็นขยะที่บังเอิญ ตกลงไปในเมล็ดพืชที่โรงงาน
คุณทั้งเครียด ทั้งกดดัน
ภายในเวลาเดียวกัน
คุณกลับไปที่ทําเนียบขาวซึ่งเป็นที่ที่นิคจากไป
หมอบอกว่านั่นอาจเป็นสาเหตุ
อาวุธลับที่ส่งผลต่อระบบประสาท
หรือแค่... ชายแก่ที่เหนื่อยล้าและมีปัญหารุมเร้า
มันสําคัญด้วยเหรอ
ใช่
แล้ว... ลิลลี่ล่ะ
ฉันบอกแกหมดแล้ว ความจริง
จะเกิดอะไรขึ้นต่อจากนี้ก็ขึ้นอยู่กับแก
ใช่
- คุณแน่ใจนะ - แน่ใจ
ฉันจะดูคุณพูด
- ท่านประธานาธิบดี - เธออยู่ไหม
เธอออกไปเมื่อครึ่งชั่วโมงก่อนค่ะ ไม่แน่ใจว่าไปไหน
แต่เธอฝากนี่ไว้ให้คุณ
(พ่อ)
ขอบคุณ ยินดีเสมอ
- ทอมมี่ ท่านสมาชิกสภา ดีใจที่ได้เจอ - ขอคุยด้วยหน่อย
แล้วเจอกันข้างใน เป็นยังไงบ้าง บ็อบ
เธอไม่อยู่ที่นี่
อเล็กซ์
เธอคงไม่อยากเห็นพ่อโกหกเพื่อตัวเอง
อย่างที่คุณเห็น ห้องใกล้จะเต็มแล้ว
สมาชิกสภาผู้แทนราษฎรและวุฒิสภา
และผมเชื่อว่านั่นคือรัฐมนตรีกระทรวงกลาโหม
กําลังนั่งประจําที่
ขณะที่เรารออดีตประธานาธิบดีจอร์จ มัลเลน
และคําสรุปเกี่ยวกับ ช่วงเวลาอันปั่นป่วนของประเทศนี้
- ท่านประธานสภาฯ - มาแล้วครับ
อดีตประธานาธิบดีสหรัฐฯ จอร์จ มัลเลน
ท่านประธานสภาฯ รองประธานาธิบดี ประธานศาลสูงสุด
สมาชิกรัฐสภา คณะรัฐมนตรี
และพี่น้องชาวอเมริกัน
ไม่นานมานี้ ประเทศนี้ถูกโจมตี
ไม่ใช่ด้วยระเบิดหรือเครื่องบิน แต่ด้วยรหัสคอมพิวเตอร์
สงครามรูปแบบใหม่ที่ทั้งอันตรายและน่ากลัว
ผู้ก่อเหตุไม่แสดงตัวว่าขึ้นกับประเทศไหน
ไม่เรียกร้องสิ่งใด และไม่ประกาศว่าเป็นฝีมือตนเอง
พวกเขาซ่อนตัวในเงามืดเหมือนคนขลาด
แต่ประเทศนี้ลุกขึ้นเผชิญความท้าทาย เหมือนที่ทํามาตลอด
พวกคุณซึ่งเป็นประชาชนรวมตัวกัน
และรัฐสภาแห่งนี้ก็อนุมัติ การจัดตั้งหน่วยงานพิเศษทันที
คณะกรรมการซีโร่เดย์
ซึ่งได้รับมอบหมายให้ตามล่าผู้ก่อเหตุ
คืนนี้ ผมยืนต่อหน้าพวกคุณ เพื่อนําเสนอผลการสืบสวนของคณะกรรมการ
(ฆาตกรรม ฆาตกรรม ฆาตกรรม ใครบางคนควรจะโกรธ)
(ใครยิงแบมบี้น้อย)
เรายังคงข้อสรุปเดิม
นั่นคืออาวุธไซเบอร์ที่ถูกใช้เมื่อซีโร่เดย์
แต่เดิมถูกพัฒนาขึ้นโดย สํานักงานความมั่นคงแห่งชาติของเรา
เมื่อต้นสัปดาห์
ผมกับทีมส่งรายงานฉบับสุดท้าย ให้ปธน.มิทเชลล์และประธานสภาฯ ดรายเออร์
ซึ่งแจกแจงหลักฐาน ที่ยืนยันข้อสรุปเหล่านี้อย่างละเอียด
หลักฐานที่แสดงถึงบทบาท ของโมนิก้า คิดเดอร์และโรเบิร์ต ลินดอน
(อาชญากรรมแห่งศตวรรษ ใครฆ่าแบมบี้)
จอร์จ คุณเป็นอะไรหรือเปล่า
นั่นคือ... นั่นคือข้อเท็จจริง
(การสืบสวนเสร็จสมบูรณ์แล้ว)
นั่นคือข้อเท็จจริง แต่ไม่ใช่ความจริง
ตลกดีนะ
เวลาที่เราเสียคน...
คนที่เรารักจริงๆ บางอย่างที่สําคัญจริงๆ
พวกเขาไม่เคยจากไปไหน พวกเขาไม่เคยหายไป
พวกเขาไม่ยอมให้เราลืม
แล้วคุณรู้อะไรไหม
ความจริงก็เป็นแบบนั้นแหละ
มันเป็นสิ่งที่หาได้ยาก และบางครั้ง การเผชิญหน้ากับมันก็ยากยิ่งกว่า
แต่มันก็คุ้มค่ากับความพยายามเสมอ
และความจริงในคืนนี้
คือคนที่ทรงอํานาจที่สุดในประเทศนี้จํานวนหนึ่ง
เลือกที่จะละทิ้งมัน
พวกเขาเห็นความแตกแยก ความขมขื่น
ได้ยินคําโกหกหน้าด้านๆ นับไม่ถ้วน ไม่จบไม่สิ้น
และพวกเขากล่อมตัวเองว่า
ทางเดียวที่จะแก้ไขมันได้คือขู่ให้พวกเรากลัว
จนยอมสละอิสรภาพ
พวกเขาคิดว่าถ้าตัวเองมีอํานาจมากขึ้น ก็จะสามารถแก้ปัญหาให้พวกเราได้
ลูกสาวของผมก็หวังว่าอย่างนั้น
และเธอทิ้งสิ่งนี้ไว้ให้ผม
สิ่งนี้ ผมรู้ว่าเป็นความจริง
"ฉันได้รับเกียรติสูงสุดในชีวิต ตอนที่ประชาชนในเขตของฉัน
เลือกให้ฉันเป็นตัวแทนของพวกเขา ในรัฐสภาแห่งสหรัฐอเมริกา"
"เรื่องที่ฉันเสียใจที่สุดคือฉันทําตัวไม่คู่ควรกับ
ความเชื่อมั่นที่พวกเขามอบให้"
"ฉันผิดคําสาบาน และหลงเดินทางผิด"
"ฉันรู้แล้วว่าวิธีที่จะหยุด เสียงที่บ่อนทําลายประเทศนี้
ไม่ใช่การจับพวกเขาเข้าคุก
แต่เป็นการหยุดฟัง"
"หนทางที่จะแก้ปัญหาของเราได้ คือการคํานึงถึงประโยชน์ส่วนรวม
ไม่ใช่ชัยชนะ"
"หนทางที่จะก้าวไปข้างหน้า คือการเผชิญกับความจริงอันโหดร้าย
ไม่ใช่หลบซ่อนจากมัน"
"นั่นคือสาเหตุที่ฉันจะไม่หลบซ่อน
ฉันจะมอบตัว
และยอมรับความยุติธรรม"
การโจมตีซีโร่เดย์เป็นแผนสมคบคิด ที่นําโดยประธานสภาฯ ริชาร์ด ดรายเออร์
เขาได้รับความร่วมมือ จากสมาชิกรัฐสภาทั้งสองพรรค
ในบรรดานั้นคือ สมาชิกรัฐสภาเจอร์รี่ เบนสัน
สมาชิกรัฐสภาบาร์บาร่า โรลลินส์
วุฒิสมาชิกแม็กซ์ ทริลลิน
คนทรยศ
วุฒิสมาชิกแพท บิชอป
และสมาชิกรัฐสภาอเล็กซานดร้า มัลเลน
แต่ไม่ได้มีแค่พวกเขา
มีความเป็นไปได้สูงว่า ยังมีผู้สมรู้ร่วมคิดทั้งในและนอกรัฐบาล
เราต้องตามหาพวกเขา
คณะกรรมการซีโร่เดย์สิ้นสุดลงในคืนนี้ แต่งานของพวกเขายังไม่จบ
ผมหวังว่าประธานาธิบดีมิทเชลล์ จะใช้เครื่องมือตามรัฐธรรมนูญทั้งหมดที่มี
เพื่อนําศัตรูของประเทศมารับโทษ
ไม่ว่าพวกเขาจะเป็นใคร
ขอให้พระเจ้าคุ้มครองผู้ที่จะลุกขึ้นสู้ต่อจากเรา
และอวยพรให้สหรัฐอเมริกาตลอดไป
ไอ้ทุเรศจอมโอหัง หวังว่าแกจะภูมิใจในตัวเองนะ
แกเพิ่งทําลายประเทศนี้
ทุกครั้งที่เราทําสิ่งที่ถูกต้อง เราจะมีโอกาสอีกครั้งที่จะช่วยประเทศ
คืนนี้มัลเลนทิ้งระเบิดลูกใหญ่
ซึ่งเปลี่ยนทุกอย่างที่เราคิดว่ารู้เกี่ยวกับ...
เราเพิ่งได้รับแจ้งว่า สมาชิกรัฐสภาอเล็กซานดร้า มัลเลน
อาจถูกควบคุมตัวแล้ว
แหล่งข่าวในเอฟบีไอระบุว่า ผู้อํานวยการจะจัดตั้งหน่วยเฉพาะกิจ
เพื่อตรวจสอบประธานสภาฯ ดรายเออร์
และสมาชิกรัฐสภาคนอื่นๆ ที่มีส่วนเกี่ยวข้องกับแผนสมคบคิด
ปล่อยให้ประเทศต้องเผชิญกับ งานที่ยากลําบากแต่จําเป็น
คือการเผชิญหน้ากับศัตรูจากภายใน และนําพวกเขามารับโทษ
คิดไม่ถึงจริงๆ ครับ มัลเลนแฉไม่เลี้ยง
แม้แต่ลูกตัวเอง ระหว่างการนําเสนอ...
(บันทึกความทรงจําไม่มีชื่อ โดยจอร์จ มัลเลน)
คําบรรยายโดย ณิชา อ้นเอี่ยม